Keskusrikospoliisi KRP on pidättänyt irakilaismiehen epäiltynä sotarikoksesta, kertoi MTV perjantaina. Sen mukaan 23-vuotiasta miestä epäillään sotarikoksesta, joka liittyisi viime kevään taisteluihin Tikritissä Irakissa.

MTV:n haastatteleman tutkinnanjohtajan Jari Rädyn mukaan pidätetty oli taistellut Irakin puolella äärijärjestö Isisiä vastaan.

Sotarikos on hyvin lavea käsite, joka kattaa monia rikoksia aina tappamisesta ja raiskauksesta antautumista merkitsevän valkoisen lipun väärinkäyttöön. Rädyn mukaan epäilty teko on sotarikoksen skaalan lievimmästä päästä. Hän ei kommentoinut, mitä mies oli tehnyt.

KRP vaatii miehen vangitsemista maanantaina Pirkanmaan käräjäoikeudessa.

http://www.mtv.fi/uutiset/rikos/artikkeli/krp-tutkii-sotarikosta-irakin-armeijan-sotilas-pidatetty/5649840?utm_source=uutisvirta

STT

Kuvat: